 እቶም ፖለቲከኛታት ከምኡ ዝብሉ እንተኾይኖም ጠንቂ እቲ ኩናት ባድመ ኣይኮነትን ማለትዩ ኣብ ቀዳማይ ኩናት ዓለም ኣብ ሳራየቮ ናይ ሽዑ ዩጎዝላቨያ ሓደ ወዲ ነጉስ ልዑል ስለዝተቐትለዩ ተጀሚሩዩ ዝብሃል ብምኽንያት ሰራየቮ ጀሚሩ ኣብ ዝተባህለ ኩናት ግን ኣስታት 200 ሚልዮን ዝኸውን ሰብ ሃሊቑ ናይ ኤርትራ ብቑጠባ ድዩ ጀሚሩ ብዶብ ኩሉ መመኽነይታ እዩ ነቲ ድሕረ ባይታ ምልስ ኢልካ ካብ 1991 እንተሪኢኻዮ እዘን ክልተ ሃገራት ብኽልተ ምሉእ ሓይሊ ዝተቖጻጸራ ውድባት እየን ዝምሓደራ ኔረን ኢሂወድግ ከማን ኣይኮነን እቲ ቐንዲ ዘመሓድር ዝነበረ ህውሓት እዩ እዘን ጥቡቕ ርክብ ዝነበረን ውድባት ብዝፈጠሮ ሕሉፍ ርክብ ኢትዮጵያውያን ህውሓት ብህግሓኤ ተማሓድረና ኣላ ዝብል ሕሜታ ናብ ህውሓት ይመጽእ ኔሩዩ ካብ ምሒር ምቅርራብ መለስ ናብ ኣስመራ ክመጽእ እንከሎ ኣብ እንዳ ኢሳይያስ እዩ ዝሓድር ነይሩ ህዝባዊ ግንባር ከኣ ንዝኾነት ዝደቀቐት ነገር እውን ናብ መቀለ እናኸደ ምስ ወያነ እዩ ዝላዘብ ነይሩ ክሳብ 1997 ከኣ ናብ ግርጭት ዘምርሕ ነገር ኣይነበረን ህውሓት ንትካላዊ መስርሕ ኢትዮጵያ ጥሒሱ ንህዝባዊ ግንባር ሕድገት ይገብር ነይሩ እቲ ብ09 ዝግበር ዝነበረ ምንቅስቓስ ዶላርን ቡንን ከም ኣብነት ክውሰድ ይክኣል ነዚ ከምዚ ዓይነት ምንቕስቃስ ከኣ ካብ ማእከላይ ባንክ ኢትዮጵያ ናብ ህውሓት ናይ ተቓውሞ ሕቶታት ይቐርብ ነይሩ ብዛዕባ ዶላር እንተወሲድና ንኣብነት ኣብ ኣዲስ ኣበባ ላንቻ ኣብ ዝብሃል ቦታ ኣብ ቤት ጽሕፈት 09 ቀይሕ ባሕሪ ዶላር ብውግዒ ብ 7.20 ብር ይሽረፍ ኔሩ ናይ መንግስቲ ኢትዮጵያ ናይ ባንክታቱ ሕጋዊ ሸርፊ ዶላር ከኣ ብ6.00 ብር እዩ ኔሩ እዚ ከምዚ ዝዓይነቱ ስጉምትታት ብሕቡእ ይግበርውን ስለዘይነበረ ብዙሕ ተቓውሞታትን ትሕምሕሚን ይስዕብ ኔሩ እታ ናይ መጀመርታ መለስ ንህውሓት ወኪሉ ኢሳይያስ ከኣ ንህዝባዊ ግንባር ወኪሉ ኩናት ዝወልዑሉ ምኽንያት ግን ዝተፈልጠ ነገር የለን ዶክተር ኣቢይ ነዚ ኩሉ ሰሪዙ ኣብ ሞንጎ ህዝቢ ሰላም ይገበር ክብል እንከሎ ግን ብኣወንታ ኢኻ ተቕበሎ መንቀሊኡ እቲ ናብዚ ኹሉ ግጭትን ደምን ዘብጸሐ ምኽንያት ከይተፈልጠን ግቡእ መዓልቦ ከይተገብረሉን ግን እቲ ፍታሕ ክመጽእ ድዩ ኣይመጽእን ኣይፍለጥን እዩ ሕጂ እቲ ቐንዲ ስክፍታን ሻቕሎትን ዝፈጥር ነገር እንታይ እዩ? 